|  |  |  |
| --- | --- | --- |
| C:\Users\odo-1\AppData\Local\Temp\FineReader11\media\image1.jpeg «А.Байтұрсынов атындағыҚостанай өңірлік университеті» КЕАҚ | Герб КРУ Байтурсынова |  Бекітемін Басқарма Төрағасы - Ректор \_\_\_\_\_\_\_\_\_\_ А.Дощанова \_\_\_\_\_\_\_\_\_\_\_ 2022ж. |

## ЕРЕЖЕ

**ДАЙЫНДЫҚ КУРСТАРЫ**

**е 013-2022**

Қостанай

Алғысөз

**1** Қашықтан оқыту және қосымша білім беру институтымен **ӘЗІРЛЕНДІ**

**2** Қашықтан оқыту және қосымша білім беру институтының директорымен **ЕНГІЗІЛДІ**

**3** Басқарма Төрағасы-Ректордың 2022ж. 17 ақпандағы №60 НҚ бұйрығымен **БЕКІТІЛДІ ЖӘНЕ ӘРЕКЕТКЕ ЕНГІЗІЛДІ**

**4 әзірлеушілер:**

А. Жикеев – қашықтан оқыту және қосымша білім беру институты директорының м.а., техникалық ғылымдар кандидаты;

Г. Жакаева – қосымша білім беру бөлімі бастығының м.а.

#### 5 сарапшылар:

 Е. Исакаев – академиялық мәселелер жөніндегі проректор, биологиялық ғылымдар кандидаты;

 Н.Наурызбаева – академиялық жұмыс бойынша басқарма бастығының м.а., тарих ғылымдарының кандидаты.

**6 тексеру кезеңділігі** 3 жыл

**7** Е 089-2020 Университеттің дайындық бөлімдерінің қызметін ұйымдастыру туралы Ереженің орнына **ЕНГІЗІЛДІ**

Осы Ереже «А. Байтұрсынов атындағы Қостанай өңірлік университеті» КЕАҚ Ректоры-Басқарма Төрағасының рұқсатынсыз толықтай немесе ішінара жаңғыртыла, тираждала және таратыла алмайды

© А.Байтұрсынов атындағы Қостанай өңірлік университеті, 2022

**Мазмұны**

|  |  |  |
| --- | --- | --- |
| 1 | Қолдану саласы.................................................................................. | 4 |
| 2 | Нормативтік сілтемелер...................................................................... | 4 |
| 3 | Анықтамалар…..................................................................................... | 4 |
| 4 | Белгіленулер және қысқартулар......................................................... | 4 |
| 5 | Жалпы ережелер................................................................................... | 5 |
| 6 | Дайындық курстарын ұйымдастыру тәртібі ……......................…..  | 5 |
| 7 | Емтихан сессиясында емтихандарды дайындау және өткізу......... | 9 |
| 8 | §1 Аралық бақылаудан өтудің жеке мерзімдері ............ §2 Апелляция ...................................................................................... §3 Ауызша емтихан өткізу нысаны............................................... 11 §4 Компьютерлік тестілеу түріндегі емтихан ...................................Келісу, бекіту, тарату ………………………………………........... | 10111213 |

 **1-тарау. Қолдану саласы**

1. Ережеде шетел азаматтары, Қазақстан Республикасының азаматтары болып табылмайтын ұлты қазақ адамдар және Қазақстан Республикасында тұрақты тұратын азаматтығы жоқ адамдар, Қазақстан Республикасының азаматтары және тілдік дайындық деңгейін арттыру үшін мемлекеттік білім беру тапсырысы бойынша дайындық бөлімінде оқыту үшін Қазақстан Республикасының азаматтарына арналған дайындық бөлімдерінің қызметін ұйымдастыру тәртібі сипатталады. Бұл құжат университеттің нормативтік-құқықтық құжаттамасы құрамына кіреді, орындауға міндетті болып табылады және А. Байтұрсынов атындағы ҚӨУ барлық құрылымдық бөлімшелерінің шегінде әрекет етеді.

## 2-тарау. Нормативтік сілтемелер

2. Осы Ережеде келесі нормативтік құжаттарға сілтемелер қолданылған:

1) Қазақстан Республикасының 2007 жылғы 27 шілдедегі «Білім беру туралы» № 319-ІІІ Заңы;

2) Қазақстан Республикасы жоғары және (немесе) жоғары оқу орнынан кейінгі білім беру ұйымдарының дайындық бөлімдерінің қызметін ұйымдастыру қағидалары. Қазақстан Республикасы Білім және ғылым министрінің 2011 жылғы 30 желтоқсандағы № 554 Бұйрығымен бекітілген ;

3) «А. Байтұрсынов атындағы Қостанай өңірлік университеті» Коммерциялық емес акционерлік қоғамының Жарғысы. Қазақстан Республикасы Қаржы министрлігінің Мемлекеттік мүлік және жекешелендіру комитеті Төрағасының 5.06.2020ж. № 350 бұйрығымен бекітілген;

4) ҚР СТ ИСО 9000:2017 Сапа менеджменті жүйелері. Негізгі ережелер мен сөздік;

5) ҚР СТ ИСО 9001:2016 Сапа менеджменті жүйелері. Талаптар;

6) ҚР 003-2020 Құжаттандырылған рәсім. Құжаттаманы басқару;

7) ҰС 004-2020 Ұйым стандарты. Іс қағаздарын жүргізу;

## 3-тарау. Анықтамалар

3. Осы Ережеде Қазақстан Республикасының «Білім туралы» Заңына, Жоғары білім берудің мемлекеттік жалпыға міндетті стандартына сәйкес терминдер мен анықтамалар қолданылады.

**4-тарау. Белгіленулер мен қысқартулар**

4. Осы Ережеде келесі қысқартулар қолданылады:

1) А. Байтұрсынов атындағы Қостанай өңірлік университеті» КЕАҚ – «А. Байтұрсынов атындағы Қостанай өңірлік университеті» Коммерциялық емес акционерлік қоғамы;

2) ҚОжҚББИ – қашықтан оқыту және қосымша білім беру институты;

3) ҰБТ – ұлттық бірыңғай тестілеу

4) ДК – дайындық курстары

 **5-тарау. Жалпы ережелер**

5. Дайындық курстарын ұйымдастыру 2007 жылғы 27 шілдедегі «Білім беру туралы» Заңының (бұдан әрі – Заң) 5-бабының 25-1) тармақшасына сәйкес әзірленген және дайындық курстарына түсу үшін Қазақстан Республикасы азаматтарының, шетел азаматтарының, Қазақстан Республикасының азаматтары болып табылмайтын ұлты қазақ адамдардың және Қазақстан Республикасында тұрақты тұратын азаматтығы жоқ адамдардың жалпы білім беру деңгейін және тіл дайындығын арттыру бойынша дайындық курстарын ұйымдастыру тәртібін анықтайды.

6. Дайындық курстары тыңдаушыларының контингентін қалыптастыру мемлекеттік білім беру тапсырысын орналастыру арқылы, сондай-ақ азаматтардың жеке қаражатынан оқуды төлеу арқылы жүргізіледі.

**6-тарау. Дайындық курстарын ұйымдастыру тәртібі**

 7. Дайындық курстарын ұйымдастыру тәртібі тыңдаушыларды қабылдауды және оқытуды қамтиды:

1) Шетел азаматтарын, Қазақстан Республикасының азаматтары болып табылмайтын ұлты қазақ адамдарды және Қазақстан Республикасында тұрақты тұратын азаматтығы жоқ адамдарды жалпы білім дайындығының деңгейін арттыру үшін мемлекеттік білім беру тапсырысы бойынша дайындық курстарында оқытуға қабылдау кешенді емтихан нәтижелері бойынша байқау негізінде, сондай-ақ ақылы негізде жүргізіледі.

2) Тіл дайындығының деңгейін арттыру үшін мемлекеттік білім беру тапсырмасы бойынша дайындық курстарында оқытуға Қазақстан Республикасының азаматтарын қабылдау кешенді емтихан нәтижелері бойынша байқау негізінде, сондай-ақ ақылы негізде жүргізіледі.

 8. Дайындық бөлімдеріне түсу үшін шетел азаматтары, Қазақстан Республикасының азаматтары болып табылмайтын ұлты қазақ адамдар және Қазақстан Республикасында тұрақты тұратын азаматтығы жоқ адамдар келесі құжаттарды ұсынады:

1. қабылдау туралы өтініш;
2. білім туралы құжаттың және оған қосымшаның нотариалдық түрде расталған (немесе Қазақстан Республикасының шет елдегі мекемесінде куәландырылған) қазақ немесе орыс тіліндегі аудармасы;
3. білім туралы құжаттың иесінің жеке басын куәландыратын құжат көшірмесі;
4. 3х4 өлшемді 6 фотосурет;
5. Қазақстан Республикасы Денсаулық сақтау министрінің
2020 жылғы 30 қазандағы «Денсаулық сақтау саласындағы есепке алу құжаттамасының нысандарын бекіту туралы» № ҚР ДСМ-175/2020 бұйрығымен бекітілген 075-У нысаны бойынша медициналық анықтама.

9. Шетелдік білім беру ұйымдары берген білім туралы құжаттар тұлғаларды қабылдағаннан кейін Қазақстан Республикасы Білім және ғылым министрінің 2008 жылғы 10 қаңтардағы № 8 бұйрығымен бекітілген Білім туралы құжаттарды тану және нострификациялау қағидаларына (Нормативтік құқықтық актілерді Мемлекеттік тіркеу тізілімінде №5135 болып тіркелген) сәйкес нострификациялау рәсімінен өтеді.

10. Дайындық бөлімдеріне түсу үшін Қазақстан Республикасының азаматтары дайындық бөлімдерінің қабылдау комиссияларына келесі құжаттарды ұсынады:

1. қабылдау туралы өтініш;
2. орта жалпы (жалпы орта), бастауыш кәсіптік (техникалық және кәсіптік), орта кәсіптік (ортадан кейінгі) білім туралы құжаттың және оған қосымшаның түпнұсқасы;
3. жеке басын куәландыратын құжат көшірмесі;
4. 3x4 өлшемді 6 фотосурет;
5. Қазақстан Республикасы Денсаулық сақтау министрінің 2020 жылғы 30 қазандағы «Денсаулық сақтау саласындағы есепке алу құжаттамасының нысандарын бекіту туралы» № ҚР ДСМ-175/2020 бұйрығымен бекітілген 075-У нысаны бойынша медициналық анықтама.

 11. Университеттің дайындық бөлімдерінің қызметін ұйымдастыру тәртібі өтініштер қабылдауды және кешенді емтихан тапсыруды қамтиды.

1) Кешенді емтиханға қатысу үшін өтініштерді қабылдауды қабылдау комиссиялары күнтізбелік жылдың 5 тамызынан бастап 5 қыркүйекке дейін жүргізеді.

2) Кешенді емтихан күнтізбелік жылдың 10 қыркүйегінен 15 қыркүйегіне дейін өткізіледі.

3) Кешенді емтихан тапсыратын тұлға жеке басын куәландыратын құжатты ұсынады.

 12. Жалпы білім беру дайындығының деңгейін арттыруға оқытуға арналған кешенді емтихан математикалық сауаттылық және оқу сауаттылығы (оқыту тілі) бойынша өткізіледі.

 13. Қазақ немесе орыс тілін білмейтін адамдар үшін кешенді емтихан ағылшын тілінде жүзеге асырылады, қазақ немесе орыс тілін білетін адамдар үшін кешенді емтихан білетін тілінде жүзеге асырылады.

 14. Күшейтілген тілдік дайындықпен дайындық бөлімдерінде оқуға арналған кешенді емтихан «Ағылшын тілі» пәні бойынша және жаратылыстану-математикалық циклдың келесі пәндерінің бірі бойынша өткізіледі: «Биология», «Физика», «Химия».

 15. Жалпы білім берудің дайындық деңгейін арттыру бойынша оқыту үшін кешенді емтиханның тест тапсырмаларының саны:

1) математикалық сауаттылық бойынша – 20;

2) оқу сауаттылығы бойынша (оқыту тілі) – 20.

Кешенді емтиханның ұзақтығы – 1 сағат 20 минут.

Математикалық сауаттылық және оқу сауаттылығы бойынша тест тапсырмаларының нысаны ұсынылған бес жауаптан бір дұрыс жауапты таңдайтын тапсырмалардан тұрады.

Әрбір тест тапсырмасының дұрыс жауабы бір балмен бағаланады.

Баллдар тең болған жағдайда аттестаттың орташа балдары жоғары адамдарға артықшылық беріледі.

Түсу емтихандарының нәтижелері ол өткізілген күні жарияланады.

 16. Күшейтілген тілдік дайындықпен дайындық бөлімдерінде оқыту үшін кешенді емтиханның тест тапсырмаларының саны:

 1) ағылшын тілі бойынша – 30;

 2) «Биология», «Физика», «Химия» жаратылыстану-математикалық цикл пәндері бойынша – 30.

 Кешенді емтиханның ұзақтығы – 2 сағат.

 «Биология», «Физика», «Химия» жаратылыстану-математикалық цикл пәндерінен және ағылшын тілінен тест тапсырмаларының нысаны ұсынылған бес жауаптан бір дұрыс жауапты таңдаумен 20 тапсырмадан және ұсынылған көп жауаптан бір немесе бірнеше дұрыс жауапты таңдаумен 10 тапсырмадан тұрады.

 Түсу емтихандарының нәтижелері ол өткізілген күні жарияланады.

17. Кешенді емтиханды қайта тапсыруға болмайды.

18. Тестілеу нәтижелерімен келіспеген тұлға университет құратын апелляциялық комиссияға өтініш береді. Апелляциялық комиссияның құрамын университет басшысы бекітеді. Апелляцияға өтініштер кешенді емтихан нәтижелері жарияланғаннан кейін келесі күні сағат 13.00-ге дейін қабылданады және бір күнтізбелік күн ішінде қаралады.

19. Мемлекеттік білім беру тапсырысы бойынша университеттің дайындық бөлімдеріне түсу үшін кешенді емтихан нәтижелерін құрамын университет ректоры бекітетін университеттің дайындық бөлімдеріне тыңдаушыларды қабылдау жөніндегі комиссия (бұдан әрі – Комиссия) қарайды.

Комиссия университет қызметкерлерінен құрылады. Комиссия мүшелерінің саны оның төрағасын қоса алғанда тақ болып табылады.

20. Тыңдаушыларды мемлекеттік білім беру тапсырысы бойынша дайындық бөлімдеріне қабылдау туралы шешімі университеттің Басқар Төрағасы-Ректордың бұйрығымен бекітіледі және күнтізбелік жылдың 25 қыркүйегіне дейін конкурстық іріктеуден өткен шетелдік азаматтарға, Қазақстан Республикасының азаматтары болып табылмайтын ұлты қазақ адамдарға және Қазақстан Республикасында тұрақты тұратын азаматтығы жоқ адамдарға хабарланады.

21. Дайындық курстарының тыңдаушылар санына қабылдауды қабылдау комиссиялары күнтізбелік жылдың 25 қыркүйегінен
28 қыркүйегіне дейін жүргізеді.

22. Тыңдаушыларды қабылдаған күннен бастап он жұмыс күні ішінде білім беру саласындағы уәкілетті органға дайындық бөлімдеріне қабылдау туралы бұйрықтардың көшірмелерін ұсынады.

23. Дайындық бөлімдерінде оқу күндізгі оқу нысанында жүргізіледі. Сабақтар ағымдағы жылдың 1 қазанынан басталады. Оқу мерзімі 9 ай.

24. Оқу жылының басында оқу жоспары, академиялық күнтізбе, сабақ кестесі әзірленеді және бекітіледі.

25. Тыңдаушылар дайындық курстарына қабылданғаннан кейін оқу процесін ұйымдастыру туралы бұйрық шығарылады. Мемлекеттік білім беру тапсырысы бойынша университеттің дайындық курстарына түскен тыңдаушыларға шәкіртақы университеттің Басқарма Төрағасы-Ректордың бұйрығымен тағайындалады.

26. Оқуды аяқтағаннан кейін тыңдаушыларға оқуды аяқтағаны туралы анықтама (еркін нысанда) беріледі.

27. Оқу аяқталғаннан кейін, дайындық бөлімдерінің тыңдаушылары жоғары білім беру бағдарламаларын жүзеге асыратын Қазақстан Республикасының білім беру ұйымдарына түсу үшін Қазақстан Республикасы Білім және ғылым министрінің 2018 жылғы 31 қазандағы
№ 600 бұйрығымен бекітілген Жоғары және жоғары оқу орнынан кейінгі білімнің білім беру бағдарламаларын iске асыратын бiлiм беру ұйымдарына оқуға қабылдаудың үлгілік қағидаларына сәйкес (Нормативтік құқықтық актілерді мемлекеттік тіркеу тізілімінде № 17650 болып тіркелген) ҰБТ тапсырады.

28. Дайындық бөлімдерінің тыңдаушыларын оқудан шығару негіздері:

1. тыңдаушының өз қалауы бойынша оқудан шығу туралы өтініші;
2. ішкі тәртіп ережелерін бұзу.

29. Тыңдаушыны оқудан шығару университеттің Басқарма Төрағасы-Ректордың бұйрығымен рәсімделеді, көшірмесі оқудан шығарылған күннен бастап үш жұмыс күні ішінде білім беру саласындағы уәкілетті органға жіберіледі.

 30. Жыл сайын күнтізбелік жылдың 15 шілдесінен кешіктірмей университет Қазақстан Республикасының Білім және ғылым министрлігіне өткен кезең үшін дайындық бөлімдерінің жұмысы туралы қорытынды есеп ұсынады.

**7-тарау. Емтихан сессиясында емтихандарды дайындау және өткізу**

###   31.академиялық күнтізбеге сәйкес, дайындық курстарының тыңдаушылары үшін қысқы және жазғы емтихан сессиялары қарастырылған.

32. Емтихан тапсыру институт директорының ұсынымына сәйкес рұқсат етіледі.

33.Емтихандарды өткізу нысандары институт директорымен бекітілген Н.4-55 нысанының «Емтихан нысаны» атты бағанында толтырылады және емтихан сессиясы басталғанға дейін бір ай бұрын оқу процесін ұйымдастыру бөліміне тапсырылады.

34 Емтихан сессиясының емтихандар кестесі оқу процесін ұйымдастыру бөлімімен құрастырылады және сессия басталғанға дейін екі апта бұрын университет сайтында орналастырылады. Емтихан сессиясының кестесін қалыптастыру кезінде санитариялық нормалар ескеріледі: аудиторияның толымдылығы 50%-дан аспайды, әлеуметтік қашықтық 2 метр.

35. Жеке жағдайларда тыңдаушыларының өтініштері негізінде институт директорының өкімімен емтихан сессиясын тапсырудың жеке кестесі қалыптасады (денсаулық жағдайына байланысты, жарыстарға қатысу және т.б.).

36. Дайындық курстарында оқу кезінде емтихан өткізудің келесі нысандары қолданылады:

- Platonus ААЖ компьютерлік тестілеу;

- Zoom платформасында ауызша емтихан (Қазақстан Республикасының азаматтары болып табылмайтын ұлты қазақ адамдар және Қазақстан Республикасында тұрақты тұратын азаматтығы жоқ адамдар үшін);

37. Емтихан барысында, оны өткізу нысанына қарамастан, анықтамалық материалдарды, ұялы телефондарды, электронды және баспа түріндегі ақпарат көздерін («шпаргалка»), басқа адамдардың көмегін пайдалануға, емтихан тапсырушыларды алаңдатуға тыйым салынады.

38. Емтиханға кешігіп келген студенттер емтиханнан өтуге жіберіледі. Бірақ, бұл жағдайда олар үшін емтихан уақыты ұзартылмайды, кесте бойынша білім алушылардың тобы үшін белгіленген уақыт шегінде өткізіледі.

39. Емтихан аяқталғаннан кейін оқытушылар сол күні тіркеу басқармасында емтихан ведомосына қол қояды. Егер емтихан ауызша, компьютерлік тестілеу түрінде өтетін болса, бағдарлама жетекшісі емтихан ведомосын басып шығарғанға дейін, Platonus жүйесінде 100-баллдық шкала бойынша емтихан бағаларын енгізеді. Егер емтихан Platonus жүйесінде компьютерлік тестілеу түрінде өтетін болса, емтихан бағалары емтиханды өткізу нәтижелері бойынша автоматты түрде қалыптастырылады.

40. «FX» белгісіне сәйкес келетін «қанағаттанарлықсыз» деген баға алған жағдайда тыңдаушы оқу пәнінің бағдарламасын қайта өтпей-ақ қорытынды бақылауды қайта тапсыруға мүмкіндігі бар. Демалыс кезеңінде тыңдаушына оқу пәні бойынша емтиханды БІР реттен артық емес қайта тапсыруға рұқсат етіледі.

41. Емтихан сессиясының қорытындысы бойынша қосымша білім беру бөлімі тыңдаушылардың тізімін және қайта оқуға шығарылатын оқу жұмысының түрлерін қалыптастырады. Қайта тапсыруға емтихандар кезінде 10-19 балл (25-49 %), яғни «FX» бағасын алған барлық тыңдаушылар өткізіледі. Институт директорының өкімімен тыңдаушылар қайта оқуға жіберіледі, қосымша білім беру бөлімі емтихандар кестесін жасайды, күніне 2 емтихан өткізуге рұқсат етіледі. Емтихандар емтихан сессиясы кезеңінде өткізілген нысанда өткізіледі.

42. Емтихандардың барлық түрлері барысында туындайтын даулы мәселелерді емтиханға қатысушы емтихан алушылар, кезекші қызметкерлер алқалы түрде шешеді.

**§ 1. Аралық бақылаудан өтудің жеке мерзімдері**

43. Бөлек жағдайларда, құжатпен расталған дәлелді себеп болса, Тіркеу басқармасымен келісу арқылы институт директорының ұсынымымен немесе университеттің Басқарма Төрағасы-Ректордың бұйрығымен тыңдаушыларға аралық бақылаудан өтудің алдын ала мерзімдері ұзартылуы және (немесе) оған рұқсат берілуі мүмкін.

Бөлек жағдайларға мыналар жатады:

1) денсаулық жағдайы бойынша стационарда ұзақ емдеуде жатқандар (жоспарлы/шұғыл оталар, COVID-ке оң ПЦР-тест, босану);

2) ерекше білім алу қажеттіліктері бар адамдар, соның ішінде мүгедек балалар, бала күнінен мүгедек адамдар, І топтағы мүгедектер;

3) Басқарма Төрағасы-Ректордың бұйрығы негізінде тыңдаушылардың іссапары (олимпиада, республикалық/халықаралық деңгейдегі жарыстар және т.б.).

44. Аралық бақылаудан өтудің жеке мерзімдерін ұзартқан жағдайда, бағдарлама жетекшісі емтихан өткізілетін күні «Platonus» АЖ-де «Н/У немесе Н/Б» қояды.

Аралық бақылаудан мерзімінен бұрын өткен жағдайда оқытушы директорат ұсынымы негізінде бөлек тыңдаушы үшін «Platonus» АЖ-де бағалар журналын толтырады.

**§ 2. Апелляция**

45. Басқарма Төрағасы – Ректордың бұйрығымен оқу жылына КЕМІНДЕ 3-5 АДАМНАН тұратын институттардың апелляциялық комиссиялары құрылады: институт директоры, институт өкілдері (тәжірибелі оқытушылар). Институттың апелляциялық комиссиясының төрағасы болып институт директоры, хатшысы болып – институт маманы тағайындалады.

46. Аралық бақылаудың нәтижесімен келіспейтін тыңдаушы апелляция беруге құқылы. Апелляция тыңдаушының бастамасымен келесі жағдайларда өткізіледі:

1)сұрақтың дұрыс қойылмауы, тест тапсырмасында жауаптың болмауы, дұрыс жауаптың қате белгісі, компьютерлік тестілеу жағдайында дұрыс жауапты анықтау мүмкін болмайтын мәтін фрагментінің жоқтығы (техникалық себеп бойынша);

2)емтихан сұрағының/тапсырмасының мазмұны оқу бағдарламасынан тыс шығарылуы (мазмұны бойынша).

47. Тыңдаушы пән бойынша апелляция беруге тек бір мүмкіндігі бар.

 48. Апелляциялық комиссия өз жұмысында осы ережені басшылыққа алады.

 **§ 3. Емтиханның ауызша нысаны**

49. Емтиханды ауызша өткізу кезінде 2 емтихан қабылдаушыдан кем болмауы тиіс, оның ішінде бағдарлама жетекшісі және біліктілігі осы пәннің бағытына сәйкес келетін 1-2 оқытушы.

 50. Емтихан емтихан сессиясы басталғанға дейін кафедра отырысында қаралған және бекітілген және меңгерушісі қол қойған билеттер бойынша қабылданады.Егер пән мазмұны өзгермесе, өткен жылғы емтихан материалдарын қолдануға болады.

 51. Билеттердің санын және емтихан билеттеріндегі сұрақтардың санын кафедра анықтайды (бірақ 20 билеттен кем емес, оның ішінде әрбір емтиханнан өтушіге 1 билеттен кем емес және билетте 3 сұрақтан кем емес болу керек).

 52. Емтиханға бір уақытта санитарлық нормаларды ескере отырып, 8-10-ға дейін тыңдаушы кіре алады. Тыңдаушылардың жауаптарын емтиханды қабылдап отырған барлық оқытушылар қатар қабылдайды.

 53. Емтихан алушылардың санына байланысты академиялық топтағы емтихан 2-3 сағат өткізіледі. Ауызша емтиханның ұзақтығы бір тыңдаушыға 15 минуттан аспауы тиіс. Әрбір мәселе бойынша қосымша сұрақтардың саны үштен аспауға тиіс.

 54. Емтихан нәтижелері тыңдаушыға оның сауалнамасы аяқталғаннан кейін бірден хабарланады. Емтихан аяқталғаннан кейін бағдарлама жетекшісі Platonus ААЖ-не 100 балдық шкала бойынша емтихан бағаларын енгізеді, содан кейін оқытушылар тіркеу басқармасында қалыптастырылған емтихан ведомосына қол қояды.

**§ 4. Компьютерлік тестілеу түріндегі емтихан**

55. Компьютерлік тестілеу әдісімен емтихандарды өткізген кезде тест әзірлеушілері Е 012-2021 Ереже. Оқу процесінде тесттерді қолдану ішкі құжатын басшылыққа алуы тиіс.

56.Тест тапсырмаларының базасын оқытушылар емтихан сессиясы басталғанға дейін 3 апта бұрын Platonus жүйелерінде қалыптастырады. Тест тапсырмаларының базаларын тексеру, Platonus ААЖ-де емтихандар кестесіне сәйкес тестілеуді тағайындауды қосымша білім беру бөлімінің мамандары жүзеге асырады.

57.Тыңдаушылар үшін компьютерлік тестілеу әдісімен емтихандар университеттің компьютерлік аудиторияларында өткізіледі.

58.Емтихандарды компьютерлік тестілеу әдісімен Platonus жүйесінде өткізу кезінде аудиторияда кезекші қызметкерлер тағайындалады. Кезекшілікке қосымша білім беру бөлімінің қызметкерлері тағайындалады. Кезекшілік кестесін қосымша білім беру бөлімі жасайды және ҚОжҚББИ директоры бекітеді. Емтихандағы тәртіп ережелерін бұзған тыңдаушы одан әрі емтихан тапсыру құқығын жоғалтады және аудиториядан шығарылады. Бұл ретте Тыңдаушыны емтиханнан шығару және емтихан нәтижелерінің күшін жою хаттамасы құрастырылады.

 59. Егер емтихан Platonus ААЖ-де компьютерлік тестілеу нысанында өткізілген болса, онда емтихан бағасы автоматты түрде қойылады. Бағдарлама жетекшісі тіркеу басқармасында емтихан ведомосына қол қояды.

**8-тарау. Келісу, бекіту және тарату**

60. Осы Ереженің жобасын алғысөзде көрсетілген сарапшыларға әзірлеушілер таратады.

61. Осы Ереже академиялық мәселелер жөніндегі проректормен, академиялық жұмыс бойынша басқарма бастығымен, құқықтық және құжаттамалық қамтамасыз ету басқармасы бастығымен, құжаттамалық қамтамасыз ету бөлімі бастығымен келісіледі және құжат түпнұсқасымен бірге сақталатын «Келісу парағында» рәсімделеді.

62. Осы Ережені (түпнұсқасын) құжаттамалық қамтамасыз ету бөліміне сақтауға тапсыру үшін әзірлеушілер жауапты.

63. Осы Ереженің жұмыс данасы А. Байтұрсынов атындағы ҚӨУ порталына орналастырылады.